Politivennen, 1804-01-01
Et nyttigt Forslag til Brand- og Vandvæsenets Foresatte. Hvikken saare nyttig men og overmaade bekostelig Jndretning Vandvæsenet er, fornemligen i saa stor en By som Kjøbenhavn, ligger klart nok for Dagen. Ethvert Forslag, som uden synderlig Bekostning er let at udføre, og alligevel kunde volde stor Besparelse i Vandvæsenets Udgifter, dets Nytte ubeskadiget, troe vi derfor stedse maae være velkomment. Og at vort Forslag er af denne Beskaffenhed troe vi lige saa fast som enhver anden Projectmager. Allerede D. L. 1-16-13 befaler at Markeskæl skal stables med Stok eller Steen, og Kul og Flint derunder, men hvorfor? fordi Erfarenhed har lært, at Kul og Flint kunde ligge i Jorden fra Aarhundrede til Aarhundrede uden at forgaae. J vore Dage seer vi, at hvorsomhelst Jngemeurcorpset lader indsætte nye Pallisader, der forkulles disse saavidt som de komme til at staae i Jorden, og det af ovenmeldte Aarsag, nemlig fordi man veed, at Kul imodstaae Vandets Adskillelse, eller saa at sige Vandets Jndflydelse til Forraadnelse i uberegnelig lang Tid. Underligt nok at man ej bruger samme Omgangsmaade med de Pæle, som nedrammes at gjøre Grundvolde faste. - m. m. At nu Trævandrender af meget begribelige Aarsager hurtigen forraadne, og ofte maae omvexles med nye, nægter vel ingen; at Omlægningen afstedkommer et hæsligt Svineri, og foraarsager Gadernes Spærring, samt ubodelig Skade paa Brolægningen, da der næsten stedse bliver Fordybninger i Gaden, hvor man fra Vandvæsenets Side saaledes har rodet omkring; at endelig nye Renders Anskaffelse og de dermed forbundne Arbejdspenge volde store Udgifter, er nok ligesaa unægteligt. Hvad om man nu, ved simpelthen at forkulle Vandrenderne inden og uden til, væsentligen kunde hæmme saamegen Ulejlighed og spare ret mange Penge? Erfaringen i lignende Tilfælde taler i det mindste højt derfor, og da Forslaget just gaaer ud paa to stridige af de gamle saakaldede Elementer, Brand og Vand: saa skulde vi troe, at Proseetet om ikke af nogen anden, saa dog af samme Aarsag skulde være D Hrr. i Kbhvus Brand- og VandCommission dobbelt behageligt. Vandrendernes udvendige Forkulling er let iværksat, og til den indvendige foreslaae vi en gloende Jernkugle af passende Caliber. Maa skee det heller ikke var overflødigt at omgive Renderne baade under og over med et Lag Kul eller Kulstøv, thi under Arbejdet med Nelægningen vil noget af Forkullingen mueligen hist og her afstødes. At denne Behandling vilde gjøre Vandrenderne usigelig varige og afvende mange Ulejligheder, holde vi os stadigen overbeviiste om, og at det ingenlunde kan skade Vandet, indseer enhver den som veed, at man betager flydende Ting deres Afsmag og Ureenhed, ved at filtrere dem igjennem Kulstøv. Gid altsaa dette vort velmeente Forslag maatte møde den gode Optagelse og alvorlige Overvejelse, som vi troer det fortjener! Gid det maatte findes saa let iværksætteligt og af saa velgjørende Følger, som det synes os indlysende og upaatvivleligt. Gid endelig, at Brand- og VandCommissionen maatte ved Forslagets Udførelse spare saameget, at den snart sættes i Stand til kraftigen at sørge for Oprensningen af vore ferske Søer, som nu Aar for Aar groe mere og mere til, og true hele Kjøbenhavn først med slet Vand og siden med det græsselige Onde, Mangel paa ferskt Vand!!! Kjøbenhavn d. 20 Julii 1804.